**ხელშეკრულების მნიშვნელოვანი პირობები   
სამომხმარებლო სესხის ხელშეკრულება N ხელშეკრულების ნომერი**

|  |  |
| --- | --- |
|  | **სესხის რეგისტრაციის თარიღი წ.** |

**სესხის საპროცენტო განაკვეთი:**

* საპროცენტო სარგებლის ტიპი - ფიქსირებული
* სესხის საპროცენტო განაკვეთი: წლიური  **წლიური საპროცენტო განაკვეთი** %
* სესხის ეფექტური საპროცენტო განაკვეთი: წლიური **ეფექტური საპროცენტო განაკვეთი** %

**ფინანსური ხარჯები:**

* პერიოდულად [ყოველ 15 დღეში, თანდართული გრაფიკის შესაბამისად] შენატანი  (ძირი + პროცენტი)  -  **შენატანი** ლარი
* სესხის გაცემის საკომიოსიო - **გაცემის საკომისიო** ლარი

**სხვა სახელშეკრულებო ინფორმაცია:**

* სესხის ძირითადი თანხა: **სესხის თანხა** ლარი
* მსესხებლის მიერ გადასახდელი მთლიანი თანხის ოდენობა: **მთლიანი თანხა**
* სესხის ვადა: 3  წელი.
* საკრედიტო ხელშეკრულების მოქმედების ვადა: 3 წელი
* **პირგასამტეხლო გადახდის ვადის გადაცილებისას** ერთჯერადად ნარჩენი ძირითადი თანხის 8%, მაგრამ არაუმეტეს 20 ლარისა და ასევე ნარჩენი (გადაუხდელი) ძირითადი თანხის 0.27% ყოველ ვადაგადაცილებულ დღეზე.
* **სესხის ვადამდე დაფარვის საკომისიო**: ვადაზე ადრე მსესხებლის მიერ სესხის ძირითადი თანხის დაფარვისას, გამსესხებელი უფლებამოსილია მსესხებელს დააკისროს ვადაზე ადრე დაფარვის საკომისიო შემდეგი პირობით: 1] თუ სესხის ვადის ბოლომდე დარჩენილია 6 თვემდე პერიოდი, მსესხებელს არ დაეკისრება საკომისიოს გადახდა. 2] თუ სესხის ვადის ბოლომდე დარჩენილია 6-დან 12 თვემდე, წინსწრებით დაფარული ძირითადი თანხის 0.5%. 3] თუ სესხის ვადის ბოლომდე დარჩენილია 12-დან 24 თვემდე, წინსწრებით დაფარული ძირითადი თანხის 1%. 4] თუ სესხის ვადის ბოლომდე დარჩენილია 24 თვეზე მეტი, წინსწრებით დაფარული ძირითადი თანხის 2%

**ვალდებულების შეუსრულებლობის შემთხვევაში, სესხთან დაკავშირებული სასესხო მოთხოვნა დაკმაყოფილებულად ჩაითვლება მხოლოდ წინამდებარე სესხის უზრუნველყოფის საშუალებ(ებ)ის მიმართ საქართველოს კანონმდებლობით გათვალისწინებული შესაბამისი ღონისძიებების (მათ შორის, ქონების რეალიზაციის ან/და დასაკუთრების გზით) განხორციელებით.**

**მომხმარებელს არ აქვს უფლება უარი თქვას წინამდებარე ხელშეკრულებაზე „მომხმარებლის უფლებების დაცვის შესახებ“ საქართველოს კანონისა ან/და საქართველოს ეროვნული ბანკის პრეზიდენტის 2021 წლის 9 მარტის №32/04 ბრძანებით დამტკიცებული „ფინანსური ორგანიზაციების მიერ მომსახურების გაწევისას მომხმარებელთა უფლებების დაცვის წესის მიხედვით.**

მსესხებელს უფლება აქვს წარადგინოს პრეტენზია შპს "სვიფტ კრედიტში" ზეპირად, თავისუფალი წერილობითი ან სტანდარტული წერილობითი ან ელექტრონული ფორმით.

გაეცანით მომხმარებლისათვის სასარგებლო ინფორმაციას საქართველოს ეროვნული ბანკის  ვებ გვერდსა www.nbg.gov.ge/cp და ცხელ ხაზზე 0 [32] 2 406 406

**სესხის და გირავნობის ხელშეკრულება(სალომბარდე)** **ხელშეკრულების ნომერი**

|  |  |
| --- | --- |
| **ფილიალის მისამართი** | **სესხის რეგისტრაციის თარიღი** წ. |

გამსესხებელი -  შპს სვიფტ კრედიტი  [ს/ნ 405306182],  წარმოდგენილი **მომხმარებელი**  სახით. მის. **ფილიალის მისამართი** ელ.ფოსტა  swiftcredit11@gmail.com ტელ. **ფილიალის ტელეფონი** და  მსესხებელი  -   **კლიენტის სრული სახელი** პ/ნ **კლიენტის საიდენტ.ნომერი**  ფაქტ. მის.: **კლიენტის ფაქტობრივი მისამართი** რეგ. მის.: **კლიენტის იურიდიული მისამართი**, ელ. ფოსტა:  მობ. მსესხებლის. **კლიენტის მობილური** საკონტაქტო N1.**კლიენტის ტელეფონი** საკონტაქტო N2.**საკონტაქტო N2** კოდური სიტყვა:**კოდური სიტყვა**

**1. ხელშეკრულების საგანი**

1.1. წინამდებარე ხელშეკრულების საფუძველზე გამსესხებელი გადასცემს მსესხებელს ფულად სახსრებს სამომხმარებლო სესხის სახით, ხოლო მსესხებელი ვალდებულია გადაიხადოს მიღებული სესხი,  დარიცხული საპროცენტო სარგებელი/საკომისიო/პირგასამტეხლო და სრულად შეასრულოს წინამდებარე ხელშეკრულებით გათვალისწინებული სხვა ვალდებულებები.

**2. ძირითადი სახელშეკრულებო პირობები**

2.1. სესხის ოდენობა და ვალუტა: **სესხის თანხა** ლარი.  ფინანსური ხარჯების გამოკლებით მისაღები თანხა: **ხელზე ასაღები თანხა**  ლარი. მსესხებლის მეირ გადასახდელი  მთლიანი თანხის ოდენობა -  **მთლიანი თანხა**

2.2. სესხის გაცემის თარიღი: **სესხის რეგისტრაციის თარიღი** სესხის დაფარვის თარიღი: **სესხის დახურვის თარიღი** სესხის და წინამდებარე ხელშეკრულების ვადა: **ვადა** წელი. საკრედიტო ხელშეკრულების მოქმედების ვადა: 3 წელი.

2.3. სესხის დაფარვის პერიოდულობა:ძირითადი თანხა და დარიცხული პროცენტი ყოველ 15 დღეში ერთხელ, თანდართული გრაფიკის შესაბამისად.

2.4. საპროცენტო სარგებლის ტიპი - ფიქსირებული. სესხის საპროცენტო განაკვეთი: წლიური  **წლიური საპროცენტო განაკვეთი** % ეფექტური საპროცენტო განაკვეთი: წლიური **ეფექტური საპროცენტო განაკვეთი** %, სესხის გაცემის საკომისიო - **გაცემის საკომისიო**

2.5. **სესხის ვადამდე დაფარვის საკომისიო:** ვადაზე ადრე მსესხებლის მიერ სესხის ძირითადი თანხის დაფარვისას, გამსესხებელი უფლებამოსილია მსესხებელს დააკისროს ვადაზე ადრე დაფარვის საკომისიო შემდეგი პირობით: 1] თუ სესხის ვადის ბოლომდე დარჩენილია 6 თვემდე პერიოდი, მსესხებელს არ დაეკისრება საკომისიოს გადახდა. 2] თუ სესხის ვადის ბოლომდე დარჩენილია 6-დან 12 თვემდე, წინსწრებით დაფარული ძირითადი თანხის 0.5%. 3] თუ სესხის ვადის ბოლომდე დარჩენილია 12-დან 24 თვემდე, წინსწრებით დაფარული ძირითადი თანხის 1%. 4] თუ სესხის ვადის ბოლომდე დარჩენილია 24 თვეზე მეტი, წინსწრებით დაფარული ძირითადი თანხის 2%.

2.6. გამსესხებელი უფლებამოსილია დააკისროს მსესხებელს პირგასამტეხლო ვადაგადაცილებაზე - ერთჯერადადნარჩენი ძირითადი თანხის 8%, მაგრამ არაუმეტეს 20 ლარისა და ასევე ნარჩენი (გადაუხდელი) ძირითადი თანხის 0.27% ყოველ ვადაგადაცილებულ დღეზე.

2.7. არც ერთ შემთხვევაში ნებისმიერი საკომისიოს, ნებისმიერი ფინანსური ხარჯის (გარდა ისეთი ხარჯებისა, რომლებიც შედის სესხის ეფექტური საპროცენტო განაკვეთის გამოთვლაში), ხელშეკრულებით გათვალისწინებული/დაკისრებული პირგასამტეხლოს და ნებისმიერი ფორმის ფინანსური სანქციის ოდენობა არ გადააჭარბებს სესხის ნარჩენი ძირითადი თანხის 0.27 პროცენტს თითოეული დღისთვის.ვადაგადაცილების დაწყებიდან მის სრულ აღმოფხვრამდე პერიოდში ხარჯების (მათ შორის, სესხის %-ის) დაკისრება წყდება მას შემდეგ, რაც მათი ჯამური მოცულობა მიაღწევს მიმდინარე ნარჩენი ძირითადი თანხის 1.5-მაგ ოდენობას.

2.8.    გამსესხებელი უფლებამოსილია მსესხებელს დააკისროს ვადაგადაცილების პირგასამტეხლო წინამდებარე ხელშეკრულების მოქმედების ვადის გასვლის ან სხვა საფუძვლით შეწყვეტის შემდეგაც თუ მსესხებლის მიერ ნაკისრი ვალდებულებები არ არის შესრულებული.

2.9. სესხზე პროცენტის დარიცხვა განხორციელდება სესხის რეალურად სარგებლობის დღიური საპროცენტო განაკვეთის გამოანგარიშების საფუძველზე. აქვე, მხარეები თანხმდებიან, რომ სესხებზე პროცენტის (ვადაგადაცილების პროცენტი) დარიცხვა გაგრძელდება გამსესხებლის მოთხოვნების სრულ დაკმაყოფილებამდე.

**3. გირავნობის საგანი და მსესხებლის გარანტიები, გირავნობის საგნის რეალიზაციის წესი**

3.1. ხელშეკრულებით ნაკისრი ვალდებულებების დადგენილ ვადაში სრულად და ჯეროვნად შესრულების უზრუნველსაყოფად მსესხებელი მფლობელობითი გირავნობის სახით გირაოში დებს მის საკუთრებაში არსებულ მოძრავ ნივთებს ( შემდგომ „გირავნობის საგანი“), ​​​​​რომლის დეტალური მახასიათებლებიც მოცემულია ხელშეკრულების **დანართი N1-ში.**

3.2.    მსესხებელი აცხადებს რომ იგი არ წარმოადგენს საქართველოს საგადასახადო კოდექსით გათვალისწინებულ მეწარმე ფიზიკურ პირს. მსესხებელი დაუყოვნებლივ ვალდებულია აცნობოს გამსესხებელს მისი საგადასახადო სტატუსის ცვლილების შესახებ

3.3.    მსესხებლის მიერ ფულადი ვალდებულებების სრულად და ჯეროვნად შესრულების შემთხვევაში გამსესხებელი ვალდებულია 5 ( ხუთი) დღის ვადაში მსესხებელს დაუბრუნოს გირავნობის საგანი.

3.4.    მსესხებელი აცხადებს და გარანტიას იძლევა, რომ: ა) წარმოადგენს გირავნობის საგნის ერთადერთ მესაკუთრეს და მართლზომიერად ფლობს მას  ბ) გირავნობის საგანი უფლებრივად და ნივთობრივად უნაკლოა გ) მისთვის ცნობილია, რომ გამსესხებლისათვის ყალბი ინფორმაციის მიწოდება წარმოადგენს საქართველოს სისხლის სამართლის კოდექსით გათვალისწინებულ დანაშაულს.

3.5.    თუ მსესხებელი ხელშეკრულებით დადგენილ ვადაში ვერ შეასრულებს ან არაჯეროვნად შეასრულებს მის მიერ ნაკისრ ვალდებულებას და ვადაგადაცილებულ დღეთა რაოდენობა გადააჭარბებს 2 [ორი] დღეს  მსესხებელი ამ ხელშეკრულებით გამსესხებელს აძლევს დავალებას მოახდინოს გირავნობის საგნის რეალიზაცია ნებისმიერი ფორმით, როგორც უშუალოდ, ისე სხვა პირის მეშვეობით, მათ შორის მესამე პირისათვის პირდაპირი მიყიდვის გზით და მიღებული თანხა მსესხებლის სახელით მიმართოს სასესხო დავალიანების (სესხის ძირითადი თანხა, ჯარიმა, პროცენტი) დასაფარად.

3.6.    თუ გირავნობის საგნის რეალიზების შედეგად მიღებული თანხა ვერ ფარავს მსესხებლის დავალიანებას სრულად, მოთხოვნა დაკმაყოფილებულად ითვლება და გამსესხებელს უფლება არ აქვს გადახდევინება მიაქციოს მსესხებლის სხვა ქონებაზე.

3.7. გირავნობის საგნის დაკარგვასთან, დაზიანებასთან, განადგურებასთან დაკავშირებით მიღებული ნებისმიერი სახის ანაზღაურება იკავებს გირავნობის საგნის ადგილს. ამასთან, ზიანის ანაზღაურების მიზნით განხორციელებულ შესრულებაზე მოქმედებს შემდეგი რიგითობა:  
  
I. სადაზღვევო ანაზღაურების გაცემა (ასეთის არსებობის შემთხვევაში);  
  
II. მოგირავნის მიერ ნივთის შეკეთების უზრუნველყოფა პირვანდელი მდგომარეობის აღდგენის მიზნით (თუ დაზიანებული ნივთი ექვემდებარება შეკეთებას);  
  
III. მოგირავნის მიერ ალტერნატიული, იდენტური ან მსგავსი მახასიათებლების (მონაცემების), იმავე ღირებულების მქონე სხვა ნივთით ჩანაცვლება;  
  
IV. ნივთის საბაზრო ღირებულების ანაზღაურება (მეორადი ნივთის საბაზრო ფასის მიხედვით).  
  
ყოველ შემდეგ რიგზე გადასვლა განხორციელდება მხოლოდ იმ შემთხვევაში, თუ შეუძლებელია ან შეუსაბამოდ დიდ ხარჯებთანაა დაკავშირებული წინა რიგის მოთხოვნების შესრულება. ამასთან, ფულადი სახით გაცემული კომპენსაციის შემთხვევაში, დამგირავებლისთვის გადასაცემ ფულად თანხას გამოაკლდება სასესხო დავალიანების დასაფარი (ნარჩენი) თანხა.  
  
3.8. გირავნობით უზრუნველყოფილი მოთხოვნის დაფარვის შემთხვევაში, მოგირავნე ვალდებულია უზრუნველყოფის საგანი დამგირავებელს დაუბრუნოს ამგვარი შემთხვევის დადგომიდან არაუგვიანეს 7 დღისა.

**4. დამატებითი პირობები**

4.1. მსესხებელი თანახმაა, რომ მისი ფულადი ვალდებულება შეასრულოს მესამე პირმა.  
4.2. მსესხებელმა  ვალდებულებები უნდა შეასრულოს გამსესხებლის სალარაში ფულადი თანხების შეტანით.  
4.3. მსესხებლის მიერ ფულადი ვალდებულებების შესასრულებლად შემოტანილი თანხებიდან პირველ რიგში იფარება პირგასამტეხლო [ასეთის არსებობის შემთხვევაში], შემდეგ დარიცხული საპროცენტო სარგებელი და ბოლოს-სესხის ძირითადი თანხა. აღნიშნული რიგითობა შეიძლება შეიცვალოს გამსესხებლის შეხედულებისამებრ.  
4.4.ხელშეკრულების 4.3 პუნქტის გათვალისწინებით, მსესხებლის მიერ ფულადი ვალდებულებების შესასრულებლად შემოტანილი თანხებიდან ჯერ დაიფარება უახლოესი პერიოდულ შენატანის [გრაფიკის შესაბამისად] შესაბამისი თანხა, ხოლო ნარჩენი თანხა [ასეთის არსებობის შემთხვევაში] მიმართული იქნება სესხის ძირითადი თანხის შესამცირებლად და შემცირდება პერიოდული შენატანების ოდენობა. ამასთან მსესხებელს უფლება აქვს გადახდის მომენტში მოითხოვოს წინამდებარე პუნქტისაგან განსხვავებული წესით ვალდებულებების დაფარვა  
4.5. თუ მსესხებელს გააჩნია რამდენიმე სხვადასხვა სასესხო ხელშეკრულებიდან წარმოშობილი  ვალდებულება გამსესხებლის წინაშე, გადახდისას მსესხებელმა უნდა მიუთითოს თუ რომელი ვადამოსული ვალდებულების შესრულება/დაფარვა სურს. თუ მსესხებელი არ ირჩევს შესასრულებელ ვალდებულებას, გამსესხებელი ფარავს იმ ვადამოსულ ვალდებულებას  რომელიც უფრო ადრე წარმოიშვა, ხოლო თუ ვალდებულებები წარმოშობილია ერთი და იგივე დროს, მაშინ ვადამოსულ ვალდებულებებს შორის იმას, რომლის მიმდინარე დავალიანებაც ყველაზე მაღალია.  
4.6. იმ შემთხვევაში თუ მოხდება მომხმარებლისთვის შეცდომით თანხის გადაცემა (ნაღდი ან უნაღდო ფორმით), გამსესხებელი უფლებამოსილია მსესხებლის ინფორმირებიდან 5 სამუშაო დღის გასვლის შემდეგ თანხის დაუბრუნებლობის შემთხვევაში, თანხის სრულად დაბრუნებამდე, მომხმარებელს დაარიცხოს პირგასამტეხლო შეცდომით გადაცემულ თანხაზე ყოველდღიურად 0.27%-ის ოდენობით.  
4.7. შპს „სვიფტ კრედიტის“ წინაშე არსებული პრეტენზიები მსესხებელს შეუძლია წარადგინოს ზეპირად, თავისუფალი წერილობითი ან სტანდარტული წერილობითი ფორმით  გამსესხებლის ნებისმიერ ფილიალში ან ელექტრონული ფოსტის [swiftcredit11@gmail.com] მეშვეობით, რომელიც განხილული იქნება მაქსიმუმ 1 თვის  განმავლობაში. მომხმარებელს შეუძლია პრეტენზიების განხილვის წესს გაეცნოს შპს „სვიფტ კრედიტის“ ნებისმიერ ფილიალში.  ასევე პრეტენზიის არსებობის შემთხვევაში მსესხებელს უფლება აქვს მიმართოს ეროვნული ბანკის მომხმარებელთა უფლებების დაცვის განყოფილებას.  
4.8. გამსესხებლის საზედამხედველო ორგანოს წარმოადგენს საქართველოს ეროვნული ბანკი, მის: თბილისი, სანაპიროს ქუჩა №2

**5. პერსონალური მონაცემების დამუშავების შესახებ**

5.1. მსესხებელი აცხადებს - ჩემთვის ცნობილია, რომ შპს  სვიფტ კრედიტი ს/კ: 405306182  მის: ქ.თბილისი, ო.ხიზანიშვილის ქ. N30 შეაგროვებს/დაამუშავებს ჩემს შესახებ ყველა იმ საკრედიტო/არასაკრედიტო და სხვა რელევანტურ ინფორმაციას, რომელიც დაკავშირებულია საკრედიტო საინფორმაციო ბიუროსათვის ინფორმაციის მიწოდებასთან და ინფორმაციის მიღებასთან საქართველოს კანონმდებლობით გათვალისწინებული წესითა და პირობებით. წინამდებარე ინფორმაცია მუშავდება ჩემი გადამხდელუნარიანობის ანალიზის მიზნისათვის და ხელმისაწვდომი იქნება საკრედიტო საინფორმაციო ბიუროში ჩართული მომხმარებლებისათვის კანონმდებლობით დადგენილი წესით [სესხის გამცემი ორგანიზაციები და ინფორმაციის მიმღები/მიმწოდებელი პირები]. ჩემი მოთხოვნის შემთხვევაში, მონაცემთა დამმუშავებელი ვალდებულია გაასწოროს, განაახლოს, დაამატოს, დაბლოკოს, წაშალოს ან გაანადგუროს მონაცემები, თუ ისინი არასრულია, არაზუსტია, არ არის განახლებული, ან თუ მათი შეგროვება და დამუშავება განხორციელდა კანონის საწინააღმდეგოდ. ასევე, შპს  „სვიფტ კრედიტი “ ს/კ: 405306182  უფლებამოსილია ჩემი სასესხო ვალდებულებების მოქმედების პერიოდში განახორციელოს ჩემი საკრედიტო, არასაკრედიტო და სხვა რელევანტური ინფორმაციის გადამოწმება ბიუროში ჩემი დამატებითი თანხმობის გარეშე, ჩემი გადამხდელუნარიანობის შეფასების მიზნებისათვის.  
5.2. გამსესხებელს უფლება აქვს მისი უფლებები, გამომდინარე წინამდებარე ხელშეკრულებიდან, მსესხებლის თანხმობის გარეშე დაუთმოს მესამე პირებს ან  დაავალოს მესამე პირს დავალიანების მიღება, ან გადააგირაოს ნივთი, ასეთ შემთხვევაში აღნიშნული პირისათვის დასაშვებია წინამდებარე ხელშეკრულებით გათვალისწინებული ყველა ინფორმაციის [მათ შორის მსესხებლის პერსონალური მონაცემების] გადაცემა.  
5.3.მსესხებელი წინასწარ აცხადებს თანხმობას, რომ გამსესხებელი უფლებამოსილია წინამდებარე ხელშეკრულებასთან დაკავშირებული ნებისმიერი ინფორმაცია(ინფორმაცია უზრუნველყოფის საგანზე , ფულად ვალდებულებებზე (სესხის ძირი, პროცენტი, პირგასამტეხლო) გააცნოს მსესხებლის მიერ მითითებულ საკონტაქტო პირებს, მითითებული საკონტაქტო ნომრების მეშვეობით.

გამსესხებელი უფლებამოსილია ნებისმიერი სახის და შინაარსის კომუნიკაცია, განსაკუთრებით სასესხო დავალიანების ამოღების მიზნით, განახორციელოს როგორც მსესხებელთან, ისე საკოტაქტო პირებთან, მსესხებლის მიერ მითითებული საკონტაქტო ნომრების მეშვეობით.

**6. სხვა პირობები**

6.1. პირგასამტეხლოს/სხვა ხარჯის გადახდის მოთხოვნა წარმოადგენს გამსესხებლის უფლებამოსილებას და არა ვალდებულებას.   
6.2. ნებისმიერი დავა, წარმოშობილი წინამდებარე ხელშეკრულებიდან ან მასთან დაკავშირებით, ასევე ნებისმიერი საკითხი ხელშეკრულების ანდა საარბიტრაჟო შეთანხმების არსებობის, ნამდვილობისა და შეწყვეტის შესახებ, განხილვისა და საბოლოო გადაწყვეტლების მიღების მიზნით უნდა გადაეცეს მუდმივმოქმედ არბიტრაჟს: შპს ,,ქართული საარბიტრაჟო ტრიბუნალი’’ ს/კ 402262993 , ვებ. გვერდი: www.gat.ge. მხარეები თანხმდებიან, რომ არბიტრაჟის მიერ დავის განხილვა მოხდება ქართულ ენაზე საქართველოს კანონმდებლობისა და შპს ,,ქართული საარბიტრაჟო ტრიბუნალი’’-ს დებულების შესაბამისად. მხარეები თანხმდებიან, რომ შპს ,,ქართული საარბიტრაჟო ტრიბუნალი’’-ს დებულება წარმოადგენს მხარეთა შორის დადებული წინამდებარე საარბიტრაჟო შეთანხმების განუყოფელ ნაწილს. შესაბამისად, აღნიშნული დებულებით განისაზღვრება ყველა ის საკითხი, რომელთა სხვაგვარად განსაზღვრის უფლებაც მიანიჭა მხარეებს საქართველოს კანონმა ,,არბიტრაჟის შესახებ”. მხარეები გაცნობილნი არიან დებულებას და ეთანხმებიან მას. დებულების ხილვა ნებისმიერ დროს შესაძლებელია ვებ. გვერდზე: www.gat.ge. წინამდებარე ხელშეკრულებაზე ხელმოწერისას არბიტრაჟის მისამართია: საქართველო, ქალაქი თბილისი , დიდუბის რაიონი, მასივი დიღომი , კვარტალი I , კორპუსი 9, სართული 5, ბინა N30 . არბიტრაჟის გადაწყვეტილება საბოლოოა და გასაჩივრებას არ ექვემდებარება. იმ შემთხვევაში, თუ დავის საგანი არ აღემატება 30 000 ( ოცდაათი ათასი) ლარს, განხილვა მოხდება ზეპირი მოსმენის გარეშე. მხარეები თანხმდებიან, რომ იმ შემთხვევაში, თუ ვერ ხერხდება მხარისათვის შეტყობინების/სარჩელის/კორესპონდენციის ჩაბარება არბიტრაჟი უფლებამოსილია მიიღოს გადაწყვეტილება საჯარო შეტყობინების გავრცელების შესახებ. საჯარო შეტყობინება გამოქვეყნდება შპს ,,ქართული საარბიტრაჟო ტრიბუნალი’’-ს ვებ. გვერდზე: www.gat.ge. მხარეები თანხმდებიან, რომ 30 000 ( ოცდაათი ათასი) ლარამდე დავის არსებობის შემთხვევაში, დავას არბიტრაჟი განიხილავს ერთი არბიტრის შემადგენლობით, რომელსაც ნიშნავს არბიტრაჟის თავმჯდომარე.  
6.3. მსესხებლისათვის შეტყობინება შეიძლება მიწოდებული იქნას ა) მატერიალური წერილით, განაცხადში მითითებულ მისამართზე ბ) მოკლე ტექსტური შეტყობინებით, განაცხადში მითითებულ ტელეფონის ნომერზე გ) ელექტრონული ფოსტით, განაცხადში მითითებულ ელექტრონული ფოსტის მისამართზე.  შეტყობინება მსესხებლის მიერ მიღებულად ითვლება:  მოკლე ტექსტური შეტყობინების ან ელექტრონული ფოსტის შემთხვევაში გაგზავნის დღეს. ხოლო მატერიალური წერილის შემთხვევაში მსესხებლისთვის ჩაბარების დღეს ან იმ შემთხვევაში თუ შესაბამისი საფოსტო სერვისი განმცხადებელს აცნობებს რომ ადრესატმა წერილი ვერ ან არ მიიღო.   ამასთან თუ შეტყობინება მსესხებლის მიერ გაცხადებულ მისამართზე ჩაიბარა ნებისმიერმა პირმა, ჩაითვლება მსესხებლის მიერ ასეთი შეტყობინების მიღებად. მსესხებელი ვალდებულია აცნობოს გამსესხებელს საკონტაქტო რეკვიზიტების ცვლილების შესახებ, წინააღმდეგ შემთხვევაში გამსესხებელი ხელმძღვანელობს განაცხადში მითითებული ინფორმაციით.

6.4. მსესხებლისთვის სესხთან დაკავშირებული ინფორმაციის მისაწოდებლად გამსესხებელი ქმნის უნიკალურ კოდს - ,,კოდურ სიტყვას’’. ინფორმაცია გაიცემა მას შემდეგ, რაც დაფიქსირდება მსესხებლის სახელი, გვარი და ამ ხელშეკრულებაში მოცემული კოდური სიტყვა. მსესხებლისთვის ცნობილია, რომ ის არის პასუხისმგებელი კოდური სიტყვის საიდუმლოების დაცვაზე. შესაბამისად, ნებისმიერ ზიანზე, რაც გამოწვეული იქნება მსესხებლის მიერ კოდური სიტყვის მესამე პირებისთვის გამჟღავნებაზე, პასუხისმგებელია მსესხებელი.

**მე, უზრუნველყოფის გამცემი,თანახმა ვარ ჩემი კუთვნილი ნივთი გაიტანოს/უზრუნველყოს icloud-ის მოხსნა, მიიღოს სესხთან დაკავშირებული ინფორმაცია, განახორციელოს გადახდები:**

**სახელი,გვარი,პირადი/ნომერი:**  **მინდობილობა** **\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| **დანართი № 1                        ტელეფონის და სხვა ნივთის/აღწერილობა/ერთეული**  **ტექნიკის სია** |

**გთხოვთ, გაითვალისწინეთ!: 23:55 სთ-დან 01:30 სთ-მდე მიმდინარეობს დღის დახურვა. მითითებულ პერიოდში შესაძლებელია იყოს შეფერხება თანხის გადახდაზე.**

**თქვენ  არ გაქვთ უფლება უარი თქვათ წინამდებარე ხელშეკრულებაზე .**

**წინამდებარე ხელშეკრულებაზე ხელმოწერით ვადასტურებ, რომ მის გაფორმებამდე, ფინანსური ორგანიზაციის წარმომადგენელმა ზეპირსიტყვიერად გამაცნო ხელშეკრულების მნიშვნელოვანი პირობები (თავსართში მითითებული ინფორმაცია).**

**წინამდებარე ხელშეკრულებაზე ხელმოწერით, ასევე ვადასტურებ, რომ მოპოვებული მაქვს ყველა ნებართვა და თანხმობა საკონტაქტო პირისგან, მისი პერსონალური მონაცემების გამსესხებლისთვის გადაცემის და მათი დამუშავების თაობაზე და საკონტაქტო პირი ინფორმირებულია ამ ხელშეკრულების 5.3. მუხლში განსაზღვრული გამსესხებლის უფლებამოსილების შესახებ.**

**სესხის დაფარვის გრაფიკი**

სესხის ხელშეკრულება N:**ხელშეკრულების ნომერი**

სესხის გაცემის თარიღი: **თარიღი**

მსესხებელი: **კლიენტის სახელი** **კლიენტის გვარი** პ/ნ: **კლიენტის საიდენტ.ნომერი**

გრაფიკი

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

მსესხებელი

|  |  |
| --- | --- |
| მსესხებელი----------------------------- | გამსესხებელი----------------------------- |